ai4bharat/Pralekha huggingface dataset:
بجلی کی وزارت
این ٹی پی سی نے ملک بھر میں کوویڈ کیئر سہولیات میں اضافہ کیا
نئی دہلی۔15 مئی وزارت بجلی کے تحت ، بھارت کی سب سے بڑی مربوط توانائی کمپنی ، این ٹی پی سی لمیٹڈ نےکووڈ کی اہم نگہداشت کے لیے امداد فراہم کرنے کی غرض سے مختلف ریاستوں میں قائم پلانٹوں میں آکسیجن والے 500 سے زیادہ بیڈ اور 1100 سے زیادہ آئسولیشن بیڈ کو شامل کیا ہے ۔
این سی آر خطے میں ، کمپنی نے بدر پور ، نوئیڈا اور دادری میں کووڈ کیئر سینٹر قائم کیے ہیں۔ ان میں 200 آکسیجن والے بیڈ اور 140 آئسولیشن والے کی سہولت فراہم کی گئی ہے۔ مزید یہ کہ اس کمپنی نے اوڈیشہ کے سندر گڑھ میں 500 بستروں پر مشتمل کوویڈ ہیلتھ سینٹر قائم کیا ہے جہاں 20 وینٹیلیٹر مہیا کیے گئے ہیں۔
اسی کے ساتھ ، کمپنی نے پہلے ہی این سی آر میں 11 آکسیجن جنریشن پلانٹوں کے لئے آرڈر دے رکھے ہیں۔ اس کے علاوہ ، بوٹلنگ کی سہولت سے آراستہ 02 بڑے آکسیجن جنریشن پلانٹس بھی لگائے جارہے ہیں۔ مزید یہ کہ کمپنی دیگر ریاستوں میں 8 مختلف مقامات پر آکسیجن جنریشن پلانٹ بھی لگا رہی ہے۔ اس کے علاوہ ، کمپنی نے دیگر ریاستوں کے مختلف سرکاری اسپتالوں میں آکسیجن جنریشن پلانٹوں کی تنصیب کے لئے امداد فراہم کی ہے۔
اس کے علاوہ ، دادری ، کوربہ ، کنیہا ، رام گنڈم ، وندھیاچل ، باڑھ اور بدر پور میں پہلے سے ہی کوڈ کیئر سینٹر کام کررہے ہیں ۔ اس کے علاوہ ، این ٹی پی سی نارتھ کرن پورہ ، بونگائی گاؤں اور شولا پور میں بھی اضافی سہولیات قائم کرے گی۔ وہیں دیگر اسپتالوں میں آکسیجن کی سہولیات والے بستروں کی تعداد میں اضافہ کرنے کی راہ پر گامزن ہے۔
دریں اثنا ، این ٹی پی سی نے اپنی سبھی کاروائیوں میں اپنے 70،000 سے زیادہ ملازمین اور معاونین کو ٹیکہ لگایا ہے۔ سبھی پلانٹوں میں بڑے پیمانے پر ٹیکہ کاری مہم جاری ہے۔
این ٹی پی سی نے اپنے کئی پلانٹوں کے مقامات پر 18-44 سال کے زمرے کے اہل لوگوں کی ٹیکہ کاری بھی شروع کر دی ہے۔ متعلقہ ریاستی انتظامیہ کے تعاون سے این ٹی پی سی اسٹیشنوں پر ٹیکہ کاری مہم چلائی گئی ہے۔
بھارت کی سب سے مربوط بجلی کمپنی سبھی پلانٹوں مریضوں کے لیے بہتر ہم آہنگی کی غرض سے رات دن کنٹرول روم کی خدمات فراہم کر رہی ہے جسے خصوصی ٹاسک فورس کے ذریعہ ہم آہنگ کیا جا رہا ہے۔ اس کے علاوہ ٹاسک فورس مختلف اسپتالوں میں بیڈوں اور علاج معالجے کی دیگر سہولیات کے لیے رابطہ کاری میں بھی مدد کرتی ہے ۔پورے ہفتہ 24 گھنٹے خدمات فراہم کرنے والے کنٹرول روم نے یومیہ رپورٹنگ اور ایم آئی ایس کے ساتھ ادویات ، اسپتال کے ساز وسامان ، خدمات کے حصول کے لئے بھی مربوط کیا۔
مزید یہ کہ این ٹی پی سی اسپتالوں اور اس کی میڈیکل ٹیم کے ساتھ رابطے میں ہے تاکہ اس بات کو یقینی بنایا جا سکے کہ کووڈ کے تمام مریضوں کو بہترین نگہداشت سے متعلق معاونت فراہم کی جائے۔ این ٹی پی سی نے وزارت بجلی اور وزارت صحت کے ساتھ بھی تعاون کیا ہے تاکہ ضروری لیکن کمیاب دواؤں اور دیگر ضروری اشیا جیسے آکسیجن کی دستیابی کو آسان بنایا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض۔ا ج (
U-4505
(Visitor Counter : 130
وزارات ثقافت
وزیر داخلہ جناب امت شاہ آج نئی دہلی میں تلنگانہ کے یوم قیام کی تقریبات میں شرکت کی
وزیر اعظم کا یقین ہے کہ ریاستوں کی ترقی ملک کی ترقی کا باعث بنے گی: جناب امت شاہ
ہر ریاست کی ایک ثقافت، ایک زبان، ایک کھانا ہوتا ہے اور ان تمام اختلافات کے باوجود ہندوستان کی ایک روح ہے اور وہی روح ملک کو متحد رکھتی ہے: جناب امت شاہ
حکومت ہند تلنگانہ ریاست کو تمام ضروری تعاون فراہم کر رہی ہے: شری جی کے ریڈی
وزارت ثقافت نے آج ڈاکٹر امبیڈکر انٹرنیشنل سنٹر، نئی دہلی میں تلنگانہ کے قیام کے دن کی تقریبات کا اہتمام کیا۔
مرکزی وزیر داخلہ جناب امت شاہ نے پروگرام کے مہمان خصوصی کے طور پر شرکت کی۔ ثقافت، سیاحت اور ڈونیر کے مرکزی وزیر جناب جی کشن ریڈی اور وزیر مملکت برائے امور خارجہ و ثقافت محترمہ۔ میناکشی لیکھی، وزیر مملکت برائے ثقافت جناب ارجن رام میگھوالالسو نے اس تقریب میں شرکت کی۔
اس موقع پر جناب امت شاہ نے تلنگانہ کے دن کی تقریبات کو آزادی کا امرت مہوتسو میں شامل کرنے اور اس کی ثقافت کو پوری قوم کے سامنے لانے کے لیے جناب جی کے ریڈی کو مبارکباد دی۔
انہوں نے یہ بھی کہا کہ ہر ریاست کی ایک ثقافت، ایک زبان، ایک کھانا ہوتا ہے اور ان تمام اختلافات کے باوجود ہندوستان کی ایک روح ہے اور یہی روح ہندوستان کو متحد رکھتی ہے۔ وزیر داخلہ نے انکشاف کیا کہ حکومت نے ریاست تلنگانہ کی ترقی کے لیے 15-2014 اور 22-2021 کے درمیان 2,52,202 کروڑ روپے خرچ کیے ہیں۔ جناب امت شاہ نے کہا کہ وزیر اعظم جناب نریندر مودی کا پختہ یقین ہے کہ ریاستوں کی ترقی ملک کی ترقی کا باعث بنے گی۔ وزیر موصوف نے کہا کہ تلنگانہ ریاست کی تشکیل کی تاریخ تنازعات کی رہی ہے۔
وزیر داخلہ کے خطاب سے متعلق پوری پریس ریلیز کے لئے یہاں پر کلک کریں۔
مرکزی وزیر جناب جی کے ریڈی نے کہا کہ حکومت ہند ریاست تلنگانہ کو تمام ضروری تعاون فراہم کررہی ہے اور تلنگانہ کے کسانوں سے دھان کی خریداری اس کا ثبوت ہے۔
انہوں نے یہ بھی کہا کہ 15-2014 میں تلنگانہ کے کسانوں کو فراہم کردہ ایم ایس پی کی قیمت 3,400 کروڑ روپے تھی۔ آج 8 سال بعد، تلنگانہ کے دھان کے کسانوں کو منتقل کی گئی ایم ایس پی کی قیمت 26,600 کروڑ روپے سے زیادہ ہے۔ جس میں تقریباً 8 گنا اضافہ ہوا ہے۔ مرکزی وزیر نے مزید کہا کہ حکومت ہند ایک لاکھ کروڑ روپے سے زیادہ کی لاگت کی شاہراہیں ریاست تلنگانہ میں بنا رہی ہے۔
اس تقریب میں پہلی بار محسوس کیا گیاکہ حکومت ہند 'یوم تلنگانہ' یا 'تلنگانہ کے قیام کا دن' منا رہی ہےتاکہ اس بات کو یقینی بنایا جاسکے کہ اس یادگار کو مناسب طریقے سے منایا جائے ۔
اس پروگرام کا مقصد ثقافت، وراثت، فن تعمیر کی عظمت اور ہندوستان کی سب سے کم عمر ریاست کے گمنام ہیروز کی جڑوں کو اجاگر کرنا تھا، جو اس سال اپنی آٹھویں سالگرہ منا رہی ہے۔ پروگرام کے ایک حصے کے طور پر، تلنگانہ کے مشہور گلوکاروں نے اپنی کارکردگی پیش کی۔ تلنگانہ کے لوک رقاصوں اور کتھک کیندر دہلی کی کارکردگی نے بھی ریاست کے بھرپور ثقافتی ورثے کی نمائش کی۔
ریاست تلنگانہ سرکاری طور پر 2 جون 2014 کو تشکیل دی گئی تھی اور اس دن کو 'یوم تلنگانہ' یا 'تلنگانہ کے قیام کا دن' کے طور پر منایا جاتا ہے۔ جیسا کہ اس سال آزادی کا 75 واں سال منایا جا رہا ہے، حکومت ہند ہندوستان کی شاندار تاریخ، اس کے لوگوں، ثقافت اور کامیابیوں کی یاد منا رہی ہے۔ آزادی کا امرت مہوتسو کی تقریبات کا آغاز 12 مارچ 2021 کو ہوا اور ہماری آزادی کی 75 ویں سالگرہ کے لیے 75 ہفتوں کی الٹی گنتی شروع ہوئی۔ یادگاری تقریبات 15 اگست 2023 کو ایک سال کے بعد ختم ہو جائیں گی۔
وزارت خزانہ
پرائیویٹ /سرکاری سیکٹرکے بینکوں میں جن دھن اکاونٹس
نئی دہلی،10جولائی :خزانے اورکارپوریٹ امورکے وزیرمملکت جناب انوراگ سنگھ ٹھاکرنے لوک سبھامیں ایک سوال کے تحریری جواب میں بتایاکہ پردھان منتری جن دھن یوجنا  اگست 2014میں شروع کی گئی تھی اور اس کا مقصد اورباتوں کے علاوہ ملک کے سبھی لوگوں کو بینک کاری کی سہولت فراہم کرناتھا۔ بینکوں کی طرف سے مطلع کیاگیاہے کہ 26جون ، 2019کو پی ایم جے ڈی وائی کے تحت 35.99کروڑ جوکھاتے کھولے گئے تھے ان میں سے 29.54کروڑکھاتے اب بھی استعمال میں ہیں ۔
پی ایم جے ڈی وائی کے تحت پرائیویٹ بینکوں کو بھی کھاتے کھولنے کی اجازت ہے ۔ ان کی فراہم کردہ اطلاعات کے مطابق پی ایم جے ڈی وائی کے تحت بڑے پرائیویٹ بینکوں نے 1.26کروڑکھاتے کھولے ہیں ۔
سرکاری سیکٹرکے بینکوں اوربڑے پرائیویٹ بینکوں نے یہ اطلاع بھی فراہم کی ہے کہ جن دھن کھاتوں سے بینک کا کوئی چارج منہانہیں کیاجاتا۔
پی ایم جے ڈی وائی کے تحت 26جون ،2019کوسرکاری سیکٹرکے بینکوں نے  34.73کروڑکھاتے کھولے ہیں جب کہ بڑے پرائیویٹ بینکوں نے 1.26کروڑکھاتے کھولے ہیں ۔
U-2980
(Visitor Counter : 55
وزیراعظم کا دفتر
وزیراعظم نے سیول کی یونسائی یونیورسٹی میں مہاتما گاندھی کے نیم قد مجسمہ کی نقاب کشائی کی
نئی دہلی، 21 فروری ، وزیراعظم جناب نریندر مودی نے آج جنوبی کوریا کے شہر سیول میں واقع یونسائی یونیورسٹی میں مہاتماگاندھی کے نیم قد مجسمہ کی نقاب کشائی کی۔
جمہوریہ کوریا کے صدر جناب مون جائی انگ، جمہوریہ کوریا کی خاتون اول محترمہ کیم جنگ سوک اور اقوام متحدہ سابق سیکریٹری جنرل جناب بانکی مون اس موقع پر موجود تھے۔
اس موقع پر اپنی تقریر میں وزیراعظم نے یونسائی یونیورسٹی میں بابو کے نیم قد مجسمہ کی نقاب کشائی کو اپنے لئے ایک اعزاز قرار دیا۔
وزیراعظم نے کہا کہ یہ تقریب اس لئے زیادہ خصوصیت کی حامل ہے کیونکہ ہم ایسے موقع پر جب بابو کی 150 ویں سالگرہ منارہے ہیں۔
انہوں نے کہا کہ بابو کے نظریات اور خیالات ، ہمیں آج کے دنوں میں دنیا کو درپیش دو اہم چیلنجوں، دہشت گردی اور آب وہوا کی تبدیلی پر قابو پانے میں مدد ملتی ہے۔
اپنی طرز زندگی سے بابو نے بتایا ہے کہ ہم فطرت کے ساتھ ہم کس طرح مل جل کر رہ سکتے ہیں اور کوئی بھی کاربن فٹ پرنٹ کو کم سے کم کرسکتا ہے۔ انہوں نے یہ بھی بتایا کہ آنے والی نسلوں کے لئے صاف ستھری اور سرسبز وشاداب دنیا کوچھوڑنا نہایت ضروری ہے۔
یونسائی یونیورسٹی جنوبی افریقہ میں انتہائی با وقار یونیورسیٹوں میں شامل ہیں۔
مہاتما گاندھی کو جنوبی کوریا میں عالمی امن کی ایک علامت کے طور پر دیکھاجاتا ہے۔
U- 1165
(Visitor Counter : 80
سٹرک ٹرانسپورٹ اور شاہراہوں کی وزارت
شری نتن گڈکری نے اتر پردیش میں 4160 کروڑ روپے کی 232 کلومیٹر طویل قومی شاہراہوں کا سنگ بنیاد رکھا اور افتتاح کیا
روڈ ٹرانسپورٹ اور ہائی ویز کے مرکزی وزیر جناب نتن گڈکری نے آج اتر پردیش کے وزیر اعلیٰ یوگی آدتیہ ناتھ کی موجودگی میں اتر پردیش کے جون پور اور مرزا پور میں 4160 کروڑ روپئے کی لاگت سے 232 کلومیٹر طویل قومی شاہراہوں کا سنگ بنیاد رکھا اور افتتاح کیا۔
تقریب سے خطاب کرتے ہوئے جناب گڈکری نے روزگار پیدا کرنے اور اقتصادی خوشحالی کے لیے بنیادی ڈھانچے کی ترقی پر زور دیا۔ انہوں نے کہا کہ ہم اتر پردیش کی ترقی کے لئے پرعزم ہیں۔ انہوں نے کہا کہ ان روڈپروجیکٹ سے ریاست کی ترقی کو فروغ ملے گا، خطے میں بہتر رابطے فراہم ہوں گے اور ریاست کی ترقی کی رفتار دوگنی ہوگی ۔
روڈ ٹرانسپورٹ کے وزیر نے کہا کہ یہ سڑک منصوبے خطے میں بہتر رابطے کے ساتھ سامان کی نقل و حرکت میں سہولت فراہم کریں گے۔ انہوں نے کہا کہ اس سے زرعی پیداوار، مقامی اور دیگر مصنوعات کی منڈیوں تک رسائی بڑھے گی۔
جونپور میں، شری گڈکری نے 3 نیشنل ہائی وے پروجیکٹوں کا سنگ بنیاد رکھا، جو 1,123 کروڑ روپے کی لاگت سے 86 کلومیٹر کا فاصلہ طے کریں گے۔
مرزا پور میں، شری گڈکری نے 3037 کروڑ روپے کے چار نیشنل ہائی وے پروجیکٹوں کا افتتاح کیا، جن کی کل لمبائی 146 کلومیٹر ہے۔
وزارت اطلاعات ونشریات
جناب راجیش ملہوترانے پریس انفارمیشن بیورو کے پرنسپل ڈائریکٹرجنرل کی حیثیت سے عہدہ سنبھالا
جناب راجیش ملہوترانے آج پریس انفارمیشن بیورو  کے پرنسپل ڈائریکٹرجنرل کی حیثیت سے عہدہ سنبھال لیاہے ۔ جناب ملہوترا نے کل جناب ستیندرپرکاش کے سبکدوش ہونے کے بعد یہ عہدہ سنبھالاہے ۔
اس سے پہلے، 1989بیچ کے انڈین انفارمیشن سروس  کے ایک آفیسر ، جناب راجیش ملہوترا ، جنوری 2018سے خزانے کی وزارت میں اپنے فرائض انجام دے رہے تھے ۔ کووڈ -19عالمی وباء کے بحران کے دوران ، انھوں نے عوام کو راحت فراہم کرنے اور اقتصادی توازن برقراررکھنے کی غرض سے ،حکومت ہند کی جانب سے مختلف مواقع پر اعلان کردہ آتم نربھربھارت کے مختلف پیکیجز کے عین مطابق وزارت خزانہ میں میڈیا اور مواصلات کی پالیسی کو موثر طورسے سنبھالاتھا۔
جناب ملہوتراکو خزانہ ، کمپنیوں سے متعلق امور، زراعت ، بجلی ، کوئلہ ، کان کنی ، مواصلات اور اطلاعاتی ٹکنالوجی  ، ٹیکسٹائلز، محنت ، نئی اورقابل تجدید توانائی سمیت مرکزی حکومت کی مختلف وزارتوں /محکموں کے لئے میڈیا اورمواصلات سے متعلق حکمت عملی کی منصوبہ بندی اورنفاذ سے متعلق امور میں 32سال سے زیادہ کا تجربہ حاصل ہے ۔ اس کے علاوہ وہ 21سال  تک بھارت کے انتخابی کمیشن کے ساتھ میڈیا اورمواصلات کے انچارج کے طورپر بھی وابستہ رہے ہیں ۔ جس کے دوران انھوں نے انتخابی کمیشن کی جانب سے لوک سبھا  کے 6عام انتخابات کے ساتھ ساتھ کئی ریاستی اسمبلیوں کے انتخابات اور بھارت کے صدرجمہوریہ اور نائب صدرجمہوریہ کے لئے انتخابات کے لئے میڈیا اورمواصلات سے متعلق منصوبہ بندی اورعمل آوری سے متعلق فرائض انجام دیئے تھے ۔ اس مدت کے دوران جناب ملہوترانے 12اعلیٰ انتخابی کمشنرز صاحبان کے ساتھ مل کر کام کیاتھا۔
جناب ملہوترا نے آئی ایم ٹی غازی آباد سے بزنس منیجمنٹ میں پوسٹ گریجویٹ ڈپلومہ اور این اے ایل ایس اے آر ، حیدرآباد سے میڈیاقوانین میں پوسٹ گریجویٹ ڈپلومہ حاصل کیاہے ۔ اس کے علاوہ وہ یونیورسٹی آف کیلیفورنیا ، میں پبلک پالیسی انالیسز اوربرطانیہ کی تھامسن فاؤنڈیشن میں میڈیامنیجمنٹ اوراسٹراٹیجیز پر ایک قلیل مدتی کورس کا بھی حصہ رہے ہیں۔وہ نئی دہلی میں آئی آئی ایم لکھنؤکے زیراہتمام ، ‘مارکیٹنگ :دی وننگ کنسیپٹس اینڈ پریکٹیسز ’کے موضوع پر ایک پروگرام میں بھی شامل رہے ہیں ۔ وہ انسٹی ٹیوٹ آف کمپنی سکریٹریز آف انڈیا کے فیلورکن بھی ہیں اور انھوں نے قانون میں ڈگری بھی حاصل کی ہے ۔
ایک ترجمان کے طورپر ، جناب ملہوتراکو ایک جانب حکومت اور دوسری جانب میڈیاکے درمیان کامیابی سے مواصلاتی چینل قائم کرنے کا تجربہ حاصل ہے ۔ انھوں نے اپنے شاندارکریئر میں مختلف وزارتوں میں تفویض کردہ ذمہ داریوں کے دوران بحرانی صورت حال کو بہت کامیابی سے حل کیاہے اوراس بات کو یقینی بنایاہے کہ میڈیا میں صرف درست تناظر/اطلاع کی تشہیر کی جائے ۔ انھیں بین الاقوامی کانفرنسوں /تقریبات کے لئے میڈیا کوریج میں ہم آہنگی اور تال میل قائم کرنے کا وسیع تجربہ ہے ۔ کیونکہ وہ اپنے کریئرکے دوران بیرون ملک کے لئے بھارت کے مختلف وزارتی وفود کا ایک اہم حصہ رہے ہیں۔
مواصلات اور اطلاعاتی ٹیکنالوجی کی وزارت
صفائی کے لیے خصوصی مہم 2.0: ٹیلی کام کے محکمہ کی طرف سے اپنائے گئے بہترین طور طریقے
اکتوبر 2022 کے مہینے میں حکومت ہند کی تمام وزارتوں/ محکموں میں خصوصی مہم 2.0 چلائی جا رہی ہے۔ اس مرتبہ ملک بھر میں ماتحت/ منسلک/ علاقائی دفاتر میں سرگرمیوں پر خصوصی زور دیا جا رہا ہے۔
محکمہ ٹیلی کام، وزارت مواصلات نے متاثر کن مقداری اہداف کے علاوہ، سنچر بھون کمپلیکس میں کچھ بہترین طورطریقوں کو اپنایا ہے جن کے امید افزا نتائج پہلے سے ہی دکھ رہے ہیں۔ ان میں حسب ذیل شامل ہیں:
|
|

|
|
|
|
سنچار بھون کمپلیکس میں پلاسٹک کے پینے کے پانی کی بوتلوں کے استعمال کو روکنا۔
|
|

|
|
سنچار بھون کمپلیکس میں پلاسٹک کے فولڈرز کو ماحول دوست ری سائیکل شدہ کاغذی فولڈرز سے بدلنا۔
|
|

|
|
|
|
ہر کام کے دن دوپہر کو ایک خاتون ڈاکٹر کی مشاورتی خدمات دستیاب۔ یہ سنچار بھون کمپلیکس میں تعینات 900 ریگولر اور کنٹریکٹ ملازمین کی صحت اور صفائی کے لیے یہ ایک اعزاز ہے۔
 دفتر کے احاطے کی خصوصی صفائی کے لیے ہر جمعہ کی دوپہر کو وقت مختص کرنا۔
 تہہ خانے میں جمع کباڑ کو صاف کرنا اور اسے تفریحی کلب میں تبدیل کرنا۔
افتتاح پہلے
افتتاح کے بعد
 پارکنگ لاٹ سے متصل جگہ کو ایک جدید کینٹین میں تبدیل کرنا جو جلد ہی شروع ہونے والا ہے۔
میں بعد پہلے
اس کے علاوہ، خصوصی مہم 2.0 کے دوران مندرجہ ذیل ’پائلٹ پروجیکٹس‘ شروع کئے گئے ہیں:
|
|

|
|
پلاسٹک پین کو ماحول دوست ری سائیکل پین سے تبدیل کرنا۔
|
|
|
|

|
|
خواتین کے واش رومز میں سینیٹری نیپکن پیڈ ڈسپنسر کی فراہمی۔
|
|
آفس چیمبرز میں تمام لائٹس/دیگر برقی آلات کو سوئچ آن اور سوئچ آف کرنے کے لیے موشن سینسر ڈیٹیکٹر کاانتظام۔مواصلات کے محکمہ کے سی پی ایس ایز/ علاقائی دفتر سمیت دیگر تمام دفاتر میں جہاں بھی ممکن ہو مذکورہ بالا بہترین طریقوں کوکی توسیع کرنے اور اسے دوہرانے کی تجویز ہے۔
وزارت دفاع
گروڑ ریجی منیٹل تربیتی مرکز فضائیہ اسٹیشن چاندی نگر میں میرون بیریٹ تقریبی پریڈ
نئی دہلی، 12 فروری 2022:
گروڑ فورس کے 127 فضائیہ کے خصوصی فورسیز آپریٹیوز کی تربیت کے کامیاب اختتام کا جشن منانے کے لیے مؤرخہ 12 فروری 2022 کو گروڑ ریجی مینٹل تربیتی مرکز ، فضائیہ اسٹیشن چاندی نگر میں مرون بیریٹ تقریبی پریڈ کا اہتمام کیا گیا تھا۔ مہمان خصوصی کے طور پر ایئر وائس مارشل پی ایس کرکرے، سینئر آفیسر انچارج انتظامیہ، ہیڈکوارٹر مغربی فضائیہ کمان نے پریڈ کا جائزہ لیا۔
ونگ کمانڈر ترلوک شرما، کمانڈینٹ جی آر ٹی سی نے مہمان خصوصی کا خیرمقدم کیا اور تربیت سے متعلق مختلف پہلوؤں پر مختصر جانکاری دی۔
مہمان خصوصی نے گروڑ ریجی مینٹل تربیتی مرکز سے گروڑ کمانڈوز کو کامیاب ہونے پر مبارکباد پیش کی۔ نوجوان گروڑ کمانڈوز سے خطاب کرتے ہوئے انہوں نے سلامتی سے متعلق بدلتے ہوئے منظرنامے کے ساتھ تال میل پیدا کرنے کے لیے خصوصی دستوں کی مہارت اور تربیت کی اہمیت پر زور دیا۔ انہوں نے کامیاب گروڑ تربیت پانے والوں کو مرون بیریٹ، گروڑ پرفیشینسی بیج اور اسپیشل فورسیز ٹیب پیش کیے اور تربیت حاصل کرنے والے ہونہار افراد کو ٹرافیاں تقسیم کیں۔ایل اے سی سوریہ ونشی شیو چرن ارجن کو بہتر آل راؤنڈر ٹرافی دی گئی۔
پاسنگ آؤٹ تقریب کے دوران، گروڑ کمانڈوز نے کامبیٹ فائرنگ، ہاسٹیج ریسکیو، فائرنگ ڈرل، ازالٹ ایکسپلوزیوز، آبسٹیکل کراسنگ ڈرل، وال کلائمبنگ، سلدرنگ، ریپلنگ اور ملٹری مارش آرٹس جیسی مختلف مہارتوں کا مظاہرہ کیا۔
مرون بیریٹ تقریبی پریڈ گروڑ کے لیے یہ فخر اور حصولیابی کا لمحہ ہے، جو ان کی تربیت کے کامیاب اختتام اور ’ینگ اسپیشل آپریٹرس‘ کے خصوصی دستے میں شامل ہونے کی تبدیلی کااشارہ ہے۔
جل شکتی وزارت
لاک ڈاؤن کے درمیان جمنا ندی میں آلودگی کی سطح
جل شکتی اور سماجی انصاف واختیار کاری کے وزیر مملکت جناب رتن لال کٹاریہ نے آج لوک سبھا میں ایک اطلاع میں بتایا ہے کہ
پانی کی کوالٹی پر لاک ڈاؤن کے اثرات کا جائزہ لینے کے لیے سینٹرل پولیوشن کنٹرول بورڈ  نے دہلی کے تین علاقوں میں جمناندی کی نگرانی کا کام انجام دیا تھا، یہ علاقے تھے: پلا، نظام الدین برج اور اوکھلا یو/ ایس ۔ اس جائزے کے نتائج حسب ذیل ہیں۔
- پلا کے مقام پر جمنا ندی کا پانی ڈزولوڈ آکسیجن  اور بائیو کیمیکل آکسیجن ڈیمانڈ  نہانے کے لیے پانی کی کوالٹی کے بنیادی معیار سے ہم آہنگ پایا گیا، جبکہ نظام الدین براج کے مقام پر پانی ڈی او اور بی او ڈی کے معیارات سے ہم آہنگ نہیں پایا گیا۔
- اپریل 2020 میں لاک ڈاؤن کے دوران جمنا کے پانی کے معیار کے جائزے کے مطابق، لاک ڈاؤن سے پہلے کی نسبت، پلا کے مقام پر بی او ڈی کے سلسلے میں بہتری دیکھی گئی، جبکہ نظام الدین برج اور اوکھلا یو / ایس پر ڈی او، اور بی او ڈی، دونوں کے اعتبار سے بہتری سامنے آئی۔
پانی کی کوالٹی میں بہتری کی وجوہات درج ذیل ہیں:
- وزیرآباد بیراج سے جمنا میں پانی کا چھوڑا جانا۔
- لاک ڈاؤن کی وجہ سے کارخانوں سے نکلنے والی آلودگی  میں بہت حدتک کمی واقع ہونا۔
- دریاؤں کی تہہ میں جمی گاد کے دھل جانے سے سورج کی شعاعوں کا اچھی طرح گہرائی تک داخل ہوجانا۔
- لاک ڈاؤن کی وجہ سے انسانی سرگرمیوں مثلا: نہانے، کپڑے دھونے، کچرا پھینکنے وغیرہ پر پابندی عائد ہونا۔
بڑے پیمانے پر آلودگی پھیلانے والی صنعتوں  کی طرف سے قوانین پر عمل درآمد کے جائزے کے لیے سخت نگرانی اور ضابطہ بندی کی جاتی ہے۔ یہ اقدامات سینٹرل پولیوشن کنٹرول بورڈ  / اسٹیٹ پولیوشن کنٹرول بورڈ  کی طرف سے کیے جاتے ہیں۔
ماحولیات، جنگلات اور موسمی تبدیلی کی وزارت  کی طرف سے صنعتوں اور کارخانوں سے ماحول کو آلودہ کرنے والے عناصر کے اخراج کے حوالے سے یہ معیارات تیار اور مشتہر کیے جاتے ہیں، جس کا مقصد ماحول کی کوالٹی کو محفوظ رکھنے اور ماحولیاتی آلودگی پر قدغن لگانا ہے۔
صنعتوں اور کارخانوں سے ہونے والے اخراج کے حوالے سے یہ معیارات 1986 کے ماحولیاتی تحفظ سے متعلق ایک قانون کے شیڈول- 1 کے تحت وضع کیے جاتے ہیں۔ ان قوانین کی پابندی کرنا ریاستوں اور مرکز کے زیرانتظام علاقوں میں ریاستی آلودگی کنٹرول بورڈ اور کمیٹیوں کی ذمہ داری ہوتی ہے۔ اب تک صنعتی آلودگی والے عناصر سے متعلق 47 اور صنعتی اخراج سے متعلق 63 معیارات مشتہر کیے جاچکے ہیں۔
دہلی پولیوشن کنٹرول کمیٹی  کارخانوں سے ہونے والے اخراج کے لیے ضابطہ بندی کرتی ہے۔ اور اس نے دہلی میں سیویج کے پانی کے ٹریٹمنٹ کےلیے سخت تر قوانین جاری کیے ہیں۔
۔۔۔۔۔۔۔۔۔۔۔
U-3549
ش ح۔ س ب ۔ ت ع۔
(Visitor Counter : 89
وزارتِ تعلیم
حکومت کی ڈیجیٹل انڈیا پہل نے دیہی علاقوں میں تعلیم تک رسائی میں انقلاب برپا کر دیا ہے
حکومت ہند کی الیکٹرانکس اور انفارمیشن ٹکنالوجی کی وزارت  نے، ڈیجیٹل رسائی، ڈیجیٹل شمولیت، ڈیجیٹل امپاورمنٹ اور ڈیجیٹل تقسیم کو پاٹنےکو یقینی بنا کر ہندوستان کو ڈیجیٹل طور پر بااختیار معاشرے اور علم پر مبنی معیشت میں تبدیل کرنے کے وژن کے ساتھ ’ڈیجیٹل انڈیا‘ پروگرام شروع کیا۔
ان مقاصد کو حاصل کرنے کے لیے، خاص طور پر دیہی، قبائلی اور دور دراز علاقوں میں، وزارت تعلیم ڈی ٹی ایچ چینلز کے ساتھ ساتھ پی ایم ای- ودیا کے زیراہتمام ویب پلیٹ فارم کے ذریعے اعلیٰ معیار کے تعلیمی پروگرام پیش کرتی ہے۔
کچھ اہم تعلیمی اقدامات درج ذیل ہیں:
- دکشا ریاستوں/مرکز کے زیر انتظام علاقوں میں اسکولی تعلیم کے لیے معیاری ای- مواد اور تمام درجات  کے لیے کیو آر کوڈڈ انرجائزڈ ٹیکسٹ بکس فراہم کرنے کے لیے ملک کا ڈیجیٹل انفرا اسٹرکچر آج تک  دکشا نے 524 کروڑ سے زیادہ لرننگ سیشنز کیے ہیں، 6,125 کروڑ سے زیادہ لرننگ سیشنز منٹوں کے ساتھ 2.2 کروڑ سے زیادہ اوسط یومیہ پیج ہٹس ہیں۔ دکشا پر ابھی تک مجموعی طور پر3,17,496 ای-مواد کے ٹکڑے  آج تک لائیو ہیں۔
- اسکولی تعلیم میں 12 ڈی ٹی ایچ چینلز اور اعلیٰ تعلیم میں 22 سوئیم پربھا چینلز پہلے ہی کام کر رہے ہیں۔ مالی سال 23-2022 کے بجٹ کے اعلان کے مطابق، 12 ڈی ٹی ایچ چینلز کو 200  پی ایم ای- ودیا ڈی ٹی ایچ ٹی وی چینلز تک بڑھایا جائے گا۔
- سوئیم  ایک قومی ایم او او سی پلیٹ فارم ہے جس میں اعلیٰ تعلیمی کورسز کے لیے یونیورسٹیوں کو کریڈٹ ٹرانسفر کی سہولت فراہم کی جاتی ہے۔ این آئی او ایس اور سوئیم این سی ای آر ٹی کے تحت اسکول سیکٹر کے کورسز کے لیے نیشنل کوآرڈینیٹر ہیں، جو9ویں سے 12ویں تک اسکول کے کورسز فراہم کرتے ہیں۔ سوئیم پورٹل پر ان کورسز میں سے کل 10,451 کورسز دستیاب ہیں، این سی ای آر ٹی کے 257 کورسز اور این آئی او ایس کے 431 کورسز دستیاب ہیں۔ این سی ای آر ٹی کورسز کے لیے 4.1 لاکھ طلبہ رجسٹرڈ ہیں اور این آئی او ایس کورسز کے لیے 34 لاکھ سے زیادہ طلبہ رجسٹرڈ ہیں۔
ڈیجیٹل انڈیا کے وژن کو عملی جامہ پہنانے کے لیے، ڈیجیٹل/آن لائن/آن ایئر تعلیم سے متعلق تمام کوششوں کو آتم نربھر بھارت ابھیان کے ایک حصے کے طور پر پی ایم ای- ودیا بینر کے تحت تعلیم تک ملٹی موڈ تک رسائی کے قابل بنایا گیا ہے۔
یہ معلومات وزیر مملکت برائے تعلیم محترمہ نے دی۔ اَنّ پورنا دیوی نے آج راجیہ سبھا میں ایک تحریری جواب میں دی۔
وزارت خزانہ
انکم ٹیکس محکمہ کے نئے ای۔فائلنگ پورٹل پر 4.67کروڑ سے زائد کے انکم ٹیکس ریٹرنس داخل کیے گئے
نئی دہلی، 28 دسمبر 2021:
انکم ٹیکس محکمہ کے نئے ای۔فائلنگ پورٹل پر 27 دسمبر 2021 تک 4.67 کروڑ سے زائد انکم ٹیکس ریٹرنس  داخل کیے گئے۔27 دسمبر 2021 کو 15.49 لاکھ سے زائد آئی ٹی آر داخل کیے گئے اور اس تعداد میں مزید اضافے کا قوی امکان ہے کیونکہ مقررہ تاریخ یعنی 31 دسمبر 2021 قریب ہے۔
جائزہ برس 2021۔22 کے لیے داخل کیے گئے 4.67 کروڑ آئی ٹی آر میں ، 53.6 فیصد آئی ٹی آر 1 ، 8.9 فیصد آئی ٹی آر 2 ، 10.75 فیصد آئی ٹی آر 3 ، 25 فیصد آئی ٹی آر 4 ، آئی ٹی آر 5 ، آئی ٹی آر6  اور آئی ٹی آر 7 شامل ہیں۔ ان میں سے 48.19 آئی ٹی آر آن لائن آئی ٹی آر فارم کا استعمال کرتے ہوئے پورٹل پر داخل کی گئیں اور بلینس کو آف لائن سافٹ ویئر یوٹیلٹیز سے تیار کیے گئے آئی ٹی آر کا استعمال کرتے ہوئے اپلوڈ کیا گیا۔
3.91 کروڑ سے زائد آئی ٹی آر کی تصدیق کی جا چکی ہے، جن میں سے 3.35 کروڑ سے زائد کی تصدیق آدھار پر مبنی او ٹی پی کے ذریعہ کی گئی۔ گذشتہ 3 دنوں کے دوران ہی، نئے ای۔ فائلنگ پورٹل پر 27.7 لاکھ آدھار او ٹی پی درخواست جنریٹ کی گئیں۔ ٹیکس دہندگان کو زیر التوا معاملات میں جلد از جلد ای۔تصدیق کو مکمل کرنے کا مشورہ دیا گیا ہے۔
آن لائن تصدیق شدہ آئی ٹی آر میں سے 2.88 کروڑ سے زائد آئی ٹی آر پر کاروائی کی جاچکی ہے اور جائزہ سال 2021۔22 کے لیے 1.07 کروڑ سے زائد ریفنڈس جاری کیے جا چکے ہیں۔
محکمہ ای میل، ایس ایم ایس اور میڈیا مہمات کے ذریعہ ٹیکس دہندگان کو یاددہانی کرا رہا ہے اور ان کی اس امر کے لیے حوصلہ افزائی کررہا ہے کہ وہ آخری منٹ تک انتظار نہ کرتے ہوئے مزید تاخیر کیے بغیر اپنا انکم ٹیکس ریٹرنس داخل کریں۔ وہ تمام تر ٹیکس دہندگان جنہوں نے جائزہ سال 2021۔22 کے لیے ابھی تک انکم ٹیکس ریٹرنس داخل نہیں کیا ہے، ان سے درخواست کی جاتی ہے کہ وہ تاخیر پر عائد ہونے والی فیس ادا کرنے سے بچنے کے لیے جلد از جلد ریٹرن داخل کریں۔
وزارتِ تعلیم
انسانی وسائل کی ترقی اور فروغ کے وزیر جناب رمیش پوکھریال نشنک نے ورلڈ بُک ڈےکےموقع پر #میری کتاب میری دوست مہم کا آغاز کیا
جناب رمیش پوکھریال نشنک نے سوشل میڈیا پر متعدد مرکزی وزرا کو ٹیگ کیا اور ان سے اپیل کی کہ وہ #میری کتاب میری دوست پہل قدمی میں شمولیت اختیار کریں
نئی دہلی، 24اپریل2020،انسانی وسائل کی ترقی اور فروغ کے وزیر جناب رمیش پوکھریال نشنک نے ورلڈ بُک ڈےکے موقع پر ہر کس و ناکس کو اپنی مبارکباد پیش کی ہے اور اس موقع پر انہوں نے #میری کتاب میری دوست مہم کا بھی آغاز کیا ہے۔ جناب پوکھریال نے سوشل میڈیا پر ایک ویڈیو پیغام بھی ساجھا کیا ہے، جس میں انہوں نے کہا ہے کہ جب آپ ایک کتاب کھولتے ہیں، تو آپ ایک نئی دنیا کے رابطے میں آتے ہیں۔ انہوں نے کہا کہ کتابیں ایک انسان کی بہترین دوست ہوتی ہیں۔ کتابیں ہر کسی کو ترغیب فراہم کرتی ہیں اور ایک نیا انداز فکر عطا کرتی ہیں۔ جناب نشنک نے مزید کہا ہے کہ کتابیں زندگی کے سفر میں درپیش سخت اور مشکل وقت میں رہنما کا فریضہ بھی ادا کرتی ہیں۔
۔۔۔۔۔۔۔۔۔۔۔
م ن۔ک ا۔
U-1992
(Visitor Counter : 133
مواصلات اور اطلاعاتی ٹیکنالوجی کی وزارت
جناب کے راجہ رمن نے ٹیلی مواصلات کے محکمے میں سکریٹری کا عہدہ سنبھالا
نئی دہلی یکم اکتوبر 2021: جناب کے راجہ رمن نے ٹیلی موصلات کے محکمے ،حکومت ہند،میں سکریٹری کا عہدہ سنبھالا ہے۔ وہ جناب انشو پرکاش آئی اے ایس کی جگہ آئے ہیں جو 30 ستمبر 2021 کو سبکدوش ہوئے ہیں ۔ اس سے پہلے وہ وزارت خزانہ کے اقتصادی امور کے محکمے میں سرمایہ کاری اور بنیادی ڈھانچے کے ایڈیشنل سکریٹری کے فرائض انجام دے رہے تھے۔
جناب کے راجہ رمن 1989 بینچ کے انڈین ایڈمنسٹریٹیو سروسز آفیسر تمل کیڈر ہیں۔ وہ مرکزی حکومت میں کئی اہم عہدوں پر خدمات انجام دے چکے ہیں جن میں ایڈیشنل سکریٹری،اکنومک افیئرز ڈپارٹمنٹ، حکومت ہند، اور جوائنٹ سکریٹری، محکمہ اخراجات، وزارت خزانہ، حکومت ہند شامل ہیں۔ وہ تمل ناڈو حکومت میں بھی کئی کلیدی عہدوں پر فائز رہ چکے ہیں جن میں چنئی میٹرو ریلوے لمٹڈ کے مینجنگ ڈائرکٹر اور کمشنر آف کمرشل ٹیکسز ، حکومت تمل ناڈو کے عہدے شامل ہیں۔
بھارتی چناؤ کمیشن
مختلف ریاستوںمیں ہونے والے ضمنی انتخابات کا انعقاد
نئی دہلی، 04 ستمبر 2020 – آج انتخابی کمیشن کی ایک میٹنگ ہوئی ،جس میں مختلف ریاستوںمیں ہونےوالے ضمنی انتخابات منعقد کرنے پر تبادلہ خیال کیا گیا۔اس وقت اسمبلی نیز پارلیمانی حلقوں میں65 خالی سیٹیں ہیں،جن میں سے مختلف ریاستوں کی ریاستی قانون ساز اسمبلیوںمیں 64 سیٹیں جبکہ ایک سیٹ پارلیمانی حلقے کی شامل ہے۔
الیکشن کمیشن نے متعلقہ ریاستوںمیں سے بہت سی ریاستوں کے چیف سکریٹریوں اور چیف الیکٹورل افسروں کی طرف سے پیش کردہ رپورٹوں اور دوسری معلومات کا جائزہ لیا جن میں انہوں نے کچھ مقامات پر غیرمعمولی بھاری بارش اور وبا جیسی دیگر رکاوٹوں جیسے بہت سے عناصر کے تناظر میں اپنی ریاستوں میں ضمنی انتخابات کو ملتوی کرنے کی بات کہی ہے۔
اس بات پر غور کرتے ہوئے کہ بہار کے اسمبلی کے عام انتخابات بھی ہونے ہیں اور انہیں 29 نومبر 2020 سے قبل مکمل کرنا ہی ہے ، الیکشن کمیشن نے تمام 65 ضمنی انتخابات اور بہار کے عام اسمبلی انتخابات تقریباََ اسی وقت منعقد کرانے کا فیصلہ کیا ہے۔ان سب انتخابات کو ایک ساتھ کرانےکے اہم عناصر میں سے ایک ،سی اے پی ایف نیز دیگر امن وقانون کی برقراری کی فورسزکی نقل وحرکت اور متعلقہ رسداتی معاملات پر توجہ مرکوز کرنے میں آسانی ہے ۔
الیکشن کمیشن بہار اسمبلی کے عام انتخابات کے شیڈول کے ساتھ ساتھ ان ضمنی انتخابات کے شیڈول کا اعلان بھی مناسب وقت پر کرے گا۔